Z A P I S N I K

16. sjednice Vijeća Mjesnog odbora Oporovec
održane 29. rujna 2022. u prostorijama Mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 1. sjednice.

Predsjednik Vijeća predlaže dopunu dostavljenog dnevnog reda. 

1. Zahtjev za dostavom spremnika za papir, komunalni otpad, biootpad te vrećica za plastiku-metal i biootpad – donošenje zaključka;
1. Zahtjev za uspostavom kružne autobusne linije Sunekova – Đurini – Sunekova – donošenje zaključka
2. Zahtjev za postavljanje rasvjetnih tijela u ulici Đurini – donošenje zaključka

Vijeće prihvaća izmjenu dnevnog reda te nove točke postaju točke 5., 6. i 7., a dosadašnja točka 5. postaje točka 8.

Vijeće jednoglasno prihvaća i utvrđuje

DNEVNI RED

1. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2023. - donošenje zaključka;
1. Prijedlozi Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.- donošenje zaključka;
2. Prijedlog prioriteta ulica za Izvedbeni program Zimske službe 2022/23. - donošenje zaključka;
3. Prijedlog lokacija za postavljanje spremnika za sol – donošenje zaključka;
4. Zahtjev za dostavom spremnika za papir, komunalni otpad, biootpad te vrećica za plastiku-metal i biootpad – donošenje zaključka;
5. Zahtjev za uspostavom kružne autobusne linije Sunekova – Đurini – Sunekova – donošenje zaključka
6. Zahtjev za postavljanje rasvjetnih tijela u ulici Đurini – donošenje zaključka
7. Pitanja, prijedlozi i obavijesti

Ad 1. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2023.

Predsjednik prezentira prikupljenje prijedloge.

	Nakon kratke rasprave, Vijeće jednoglasno, donosi

ZAKLJUČAK
o Prijedlozima Vijeća Mjesnog odbora Oporovec za Program građenja komunalne infrastrukture na području Grada Zagreba u 2023.

	Izgradnja vodoopskrbne i kanalizacijske mreže u Oporovečkim vinogradima i Đurinima u dijelu koji dosad nije bio obuhvaćen. Priključivanje kućanstava na vodoopskrbnu mrežu. 

	Priključivanje kućanstava na vodoopskrbnu mrežu koji su dosad priključeni preko drugih ulica na prostoru cijelog Mjesnog odbora. 

	Sanacija potoka Črnjak.


Ad 2. Prijedlozi Vijeća Mjesnog odbora Oporovec za Program održavanja javnih
prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednik Vijeća informirao je članove Vijeća o zahvatima koji su predviđeni, a nisu realizirani, onima za koje su dobivene informacije da će biti gotove do kraja godine te predložio uvrštavanje dodatnih prioritetnih radova. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlozima Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predlažu se asfalterski radovi:

1. Pločnik na dijelu Novoselečkog puta uz k.č. br. 780 i 781, k.o. Dubrava
2. Oporovečki dol kbr. 21-23
3. Donji kraj
4. Sunčana
5. Đurini kbr. 152-158
6. Varoška od kbr. 29-69
7. Oporovečki vinogradi kbr. 65-89
8. Čučerska cesta odvojak kbr. 191-219
9. Sjeverna lozica
10. Prašnica

	Predlaže se održavanje javnih zelenih površina te redovito obnavljanje javne rasvjete i postavljanje signalizirajuće rasvjete na trima raskrižjima (Sunekova – Oporovečki vinogradi, Varoška – Novoselečki put, Ruščenica – Novoselečki put) kao preduvjet za uspostavljanje zone 30 u naselju Oporovec.

	Predlaže se postavljanje uzdignutih ploha za smirivanje prometa u Oporovečkim vinogradima (kbr. 4-5 i kbr.20). Predlaže se korekcija raskrižja Novoselečkog puta i Črbeka kako bi se olakšalo skretanje na glavnu ulicu.

	Predlaže se postavljanje nadstrešnica na autobusnim stajalištima po sljedećim prioritetima:

1. Branovečka (u smjeru Dubrave)
2. Novoselečki put 81
3. Oporovec (u smjeru Čučerja)
4. Varoška (u smjeru Jalševca)
5. Novoselečki put 83
6. Ruščenica (u smjeru Jalševca)


Ad 3. Prijedlog prioriteta ulica za Izvedbeni program Zimske službe 2021/22.

Predsjednik je predložio ostanak postojećih prioriteta ulica za čišćenje, a ostale asfaltirane i neasfaltirane ulice čistile bi se nakon prioritetnih. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlogu prioriteta ulica za Izvedbeni program Zimske službe 2021/22.

Sljedeće ulice predlažu se prioritetnima u Izvedbenom programu Zimske službe 2021/22.:

1. Oporovečki vinogradi
2. Varoška ulica
3. Ruščenica
4. Đurini
5. Lozica
6. Loborinci
7. Sunčana ulica
8. Oporovečki dol
9. Novoselečki put

Ostale prometnice stavljaju se u razinu 2 prioriteta.

Ad 4. Prijedlog lokacija za postavljanje spremnika za sol

	Predsjednik traži od članova Vijeća prijedloge za postavljanje spremnika za sol. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

o Prijedlogu lokacija za postavljanje spremnika za sol

Predlažu se sljedeće lokacije za postavljanje spremnika za sol:

1. Ispred prostorija Mjesne samouprave, Oporovečki vinogradi 20
2. Raskrižje Prašnice Gornje i Lozice
3. Raskrižje Loborinaca, Sunčane ulice i Lozice
4. Raksrižje Oporovečkih vinograda i Oporovečkih majdaka
5. Đurini kod kbr. 90B


Ad 5. Zahtjev za dostavom spremnika za papir, komunalni otpad, biootpad te vrećica za plastiku-metal i biootpad Mjesnom odboru Oporovec

Predsjednik je informirao članove Vijeća o potrebi za spremnicima za razvrstavanje otpada i vrećicama za plastiku-metal i biootpad. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o dostavi spremnika za papir, komunalni otpad, biootpad te vrećica za plastiku-metal i biootpad Mjesnom odboru Oporovec

Zadužuju se nadležne službe za dostavu spremnika za papir, komunalni otpad, biootpad te vrećica za plastiku-metal i biootpad Mjesnom odboru Oporovec.


Ad 6. Zahtjev za uspostavom kružne autobusne linije Oporovec – Đurini – Oporovec

Predsjednik je informirao članove Vijeća o usmenom zahtjevu građana za uspostavom autobusne linije Oporovec – Đurini – Oporovec. Linija bi kretala od autobusne postaje Oporovec (Sunekova 131) putem Oporovečkih vinograda, Đurina, Graduša, Jalševečke ceste, Čučerske ceset do Sunekove 131. Linijom bi trebao prometovati autobus manjih dimenzija jer postoji potreba stanovnika koji do najbliže autobusne postaje hodaju i više od 40 minuta (oko 3 km). Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o uspostavi kružne autobusne linije Oporovec – Đurini – Oporovec

Zadužuju se nadležne službe da omoguće uspostavu kružne autobusne linije Oporovec – Đurini – Oporovec. Traži se prometni očevid i analiza potreba za ovom linijom.


Ad 7. Zahtjev za postavljanje rasvjetnih tijela u ulici Đurini

Predsjednik je informirao članove Vijeća o usmenom zahtjevu građana za postavu javne rasvjete u Đurinima na mjestima gdje je dosad nije bilo. Građani smatraju da bi se time osjećali sigurnije jer rasvjete nema na dijelovima ulice koji prolaze kroz šumovite predjele. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o postavljanju rasvjetnih tijela u ulici Đurini

Zadužuju se nadležne službe za postavljanje rasvjetnih tijela u ulici Đurini na mjestima gdje nedostaju.

Ad 8. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Izvijestio je o svim odgovorima koji su iz nadležnih tijela stigli na službeni mail Mjesnog odbora.


Završeno u 19:45 sati.

U Zagrebu, 29. rujna 2022.
        Predsjednik Vijeća Mjesnog odbora Oporovec

Ivica Zadro
